ATKLĀTA KONKURSA
“Kritiskās infrastruktūras telpu pielāgošana darbības nepārtrauktības nodrošināšanai, būvniecības ieceres dokumentācijas izstrāde, būvdarbi un autoruzraudzība”
ID Nr. VNĪ 2025/7/2-7/AK-66
Iepirkuma komisijas atbildes uz ieinteresētā piegādātāja uzdoto jautājumu
(apstiprināta iepirkuma komisijas 2026.gada 3.marta sēdē)

Jautājums:
Līguma vienošanās pielikumā ir norādīts:
·  Līguma izpildes nodrošinājums Darbu izpildes laikā 10% apmērā no Līguma cenas par Vispārīgajiem Darbiem un Atsevišķiem darbiem;
·  Darbu izpildes laiks – 10 mēneši; 
· Defektu paziņošanas periods (garantijas laiks) ir 60 mēneši rēķinot no datuma, kas noteikts saskaņā ar 8.2. apakšpunktu parakstītajā Būvobjekta nodošanas un pieņemšanas aktā vai izsniegtajā Darbu Pieņemšanas-nodošanas paziņojumā;
· Defektu paziņošanas perioda saistību nodrošinājuma apmērs un veids 5% apmērā no Līguma cenas.
Līguma Speciālo noteikumu 4.4 punktā ir norādīts, ka Līguma izpildes nodrošinājums ir spēkā līdz Defektu paziņošanas perioda paredzamajam beigu datumam un vēl 70 dienas pēc Defektu  paziņošanas perioda paredzamā beigu datuma, kas ir pretrunā ar Vienošanās pielikumā noradīto – līguma izpildes nodrošinājuma mērķi un attiecināšanu uz Darbu izpildes laiku.
Ņemot vērā augstākminēto, līgumā ir iekļauts nesamērīgs Defektu paziņošanas perioda nodrošinājuma apmērs: garantijas laika nodrošinājums – iesniedzot bankas vai garantijas polisi 10% apmērā (5% līguma izpildes nodrošinājums un 5% defektu paziņošanas perioda nodrošinājums), bet naudas ieturējuma gadījumā pat 15% apmērā no līguma cenas (10% līguma izpildes nodrošinājums un 5% defektu paziņošanas perioda nodrošinājums). 
Līguma projekta noteikumi ir savstarpēji pretrunīgi, kā arī neatbilst 2022.gada 5.jūlija Ministru kabineta Noteikumu Nr.419 Noteikumi par publisko būvdarbu līgumos obligāti ietveramajiem noteikumiem un to saturu 28.punkta noteikumiem par garantijas saistību nodrošinājumu kas ir nosakāms līdz 5% no līgumcenas par normatīvajos aktos būvniecības jomā noteikto minimālo garantijas termiņu. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2% no līgumcenas, ja garantijas termiņa pirmajos divos gados nav konstatēti būvdarbu defekti vai būvdarbu veicējs un pasūtītājs ir vienojušies par pieteikto būvdarbu defektu novēršanas termiņu. 
Lūdzam veikt grozījumus līguma projektā, nosakot samērīgu un normatīvajiem aktiem atbilstošu saistību izpildes un garantijas laika nodrošinājuma apmēru un termiņus.


Atbilde:
Līguma projekta noteikumi nesatur savstarpēji pretrunīgus nosacījumus, kā arī tie ir izstrādāti ievērojot 2022.gada 5.jūlija Ministru kabineta Noteikumu Nr.419 Noteikumi par publisko būvdarbu līgumos obligāti ietveramajiem noteikumiem un to saturu 28.punktu.
Līguma izpildes nodrošinājums, kas noteikts Līguma Speciālo noteikumu 4.4 punktā,  ir gan nodrošinājums Darbu izpildes laikā 10% apmērā no Līguma cenas par Vispārīgajiem Darbiem un Atsevišķiem darbiem, gan arī nodrošinājums defektu paziņošanas periodā, kas Līguma Speciālo noteikumu 4.4 punktā noteiktā kārtība tiek samazināts līdz 5% apmēram no Līguma cenas. Līguma izpildes nodrošinājums defektu paziņošanas pariodā nav lielāks par 5% no Līguma cenas. Līguma Speciālo noteikumu 4.4.punkts, kā arī 11.4. punkts nosaka noteikumus, kādi tiek piemēroti Līguma izpildes nodrošinājuma apmēram un veidam defektu paziņošanas periodā, citastarp, Līguma izpildes nodrošinājuma 10% apmēra no Līguma cenas par Vispārīgajiem Darbiem un Atsevišķiem darbiem samazinājums uz 5% no Līguma cenas. Atbilstoši Līguma speciālo noteikumu 4.4.punkta piektajā rindkopā noteiktajam [..]Līguma izpildes nodrošinājumu samazina minimālā Defektu paziņošanas perioda trešā gada pirmajā mēnesī uz atlikušo Defektu  paziņošanas periodu, nosakot tā apmēru līdz 2% no Līguma cenas par Vispārīgo darbu un Atsevišķo darbu, ja tādi ir pielīgti, kopsummas.

